fi en fi ms en en fi hu en fi nl it pt es ca fi it hu fi sv fi fi eo pl fi fi fi fi fi fi fi it fi fi fi it it fi fi ms fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi it fi fi fi fi fi fi fi fi fi fi it fi fi fi fi fi en
skip to main | skip to sidebar
Hattara on pikkuneidin työssäkäyvä äiti, jonka intohimona ovat käden taidot. Tässä blogissa on tarkoitus esitellä ompelemalla aikaan saatuja juttuja.
- ihanaa ja vastustamatonta -
Mekosta tuli varsin mukava, kun lisäsin tuon rimpsun helmaan. Jotenkin pöyhistää mekkoa.
Sain taas mukavia poseerausasentoja ;)
Ilme tosin on vähän kummallinen.
Koska alushame ja päälyshameen helma olivat aika samanmittaisia, niin lisäsin tyllin sauman päälle satiininauhan, joka vilkkuu kivasti alta. Päälyhameen kiersin rullapäärmeellä. Kanttauskin olisi ollut varmaan kiva.
Lähettänyt Hattara klo 9.08 1 kommenttia
Lapsi tarvitsee uusia kesäjuhlamekkoja ja tämmöinen herkullinen pallokangas osui silmiini Eurokankaassa. Sitä olisi ollut myös mustapohjaisena.
Kaava on joku vanha ottobren halterneckmekon kaava. Koska neitimme on sipposta mallia, otin yläosan koon 104 cm kaavasta ja alaosa 110 cm + lisäsin pituutta, jotta tulee kunnon pyörivä helma. Kaavassa hame oli neljänä kappaleena, mutta en halunnut eteen saumaa ja teinkin hameen etukappaleet yhdestä kangaspalasta.
Lisäsin hameen alle lakanakankaasta tms. vuoren, koska haluan laittaa helmaan vielä tylliä.
Vyötärölle ompelin satiinaunaa ja pienen rusetin (kuvassa vielä silittämättä). Miehustan leikkaukseen tulee vielä kolme sydännappia.
Neiti ei ehtinyt riisua toppiaan alta, siksi se loistelee alta tässä takakuvassa.
Takana on keskellä vetskari.
Käytin ekaa kertaa uusia ompelumerkkejäni, jotka tilasin täältä.
Hinnaksi tuli 28 €.
Tässä vielä kuvaa edestä. Hameosa on siis rypytetty yläosaan sopivaksi.
Miehustan vuoritin ruudullisella puuvillakankaalla.
Lähettänyt Hattara klo 9.48 3 kommenttia
Näsi Kiiltopää alias Delfiini
Talven harrastukset ovat lapsella loppuneet ja ehdittiin kerrankin kirjastoautolle, jonne ei ikinä talvella ehditä. Pongasin sieltä kaksi vanhempaa kirjaa pehmoeläimien ompeluun.
Toisesta lapsi pongas heti Delfiini Vilpun kaavat. Hitsi kun palautettiin kirjat jo, niin en voi kertoa sen nimeä teille. Sana pehmoeläimet siinä kuitenkin oli.
Meidän delfiini on tehty yhden projekti ylijäämäkimmellyskankaasta ja vuorikankaasta. Sisällä vanua. Silmät vielä puuttuu.
Delfiini sai nimekseen Näsi Kiiltopää. Särkänniemessä on Näsi ja muumeissa kiiltopää.
Lähettänyt Hattara klo 9.43 0 kommenttia
lauantai 12. kesäkuuta 2010
Evil Dressmaker on tehnyt helpot ohjeet laukkuun. Pitihän niitä sitten testata.
Tämmöistä "raitakangasta" löytyi arkistosta. Jostain ihanasta kankaasta pitää kyllä vielä tehdä.
Tuon laukun mallin muokkasin itse. Mies käski tehdä siihen läpän eikä mitään nappiviritystä.
Sisälle pistin pilkkukangasta ja pienen taskun.
Läppään parit pätkät tarranauhaa. En jaksanut vahtaa lankoja valkoisiksi, mutta ompelin tarrat kuitenkin ennen läpän kiinnistystä, niin tikkaukset eivät näy päälle.
Lapsi vaati nappeja laukkuun, kun "sillä tädilläkin siinä videossa oli". No pistin kaksi koristenappia ja nekin päällekäin.
Ohjeessa hihna oli 40 cm, mutta minun hihnani oli 50 cm.
Kangas on muuten joskus Anttilasta ostettua verho tms. kangasta.
Mukavanoloinen malli! I like! Jostain Marimekon tms. värikkäästä kankaasta tämä olisi varmasti ihana.
Lähettänyt Hattara klo 22.49 0 kommenttia
Meidän riiviöt (Devon Rexit) tykkäävät aivan älyttömästi tyllistä. Täytyykin olla tarkkana, mihin mekon laskee tai sen helma on pieniä hampaanjälkiä täynnä. Mistähän tuo johtuu?
Tässä yllätetty Minni itseteosta. Uups.
Lähettänyt Hattara klo 22.45 0 kommenttia
maanantai 7. kesäkuuta 2010
Äidit monesti joutuvat kaveeraamaan ompelukoneen kanssa myöhään illalla ja neiti Piikkinen on meillä ainakin nukkumassa yleensä jo ysiin mennessä. Ystävällinen herra karhu lupautui tuuraamaan poseeraushommissa.
Edit: Näin huonon kuvan sain otettua mekko päällä. Ja silloinkin piti tytön saada katsella telkkaria. Hmm... hankala tapaus. Pitäisköhän tuota kaavaa muuten muokata, jos kaventais olalta vielä lisää.
Tämmöiseen mekkoon myydään kuulemma kaavakin ja Ottobressakin on ollut. Mulla vaan ei ollut juuri sitä lehteä :(
Neiti näppäränä otin jonkun mekon etukappaleen ja lähdin siitä vapaalla kädellä (ja viivottimen avulla) muokkaamaan sellaista itse. Ei se äkkiseltään ainakaan ihan pieleen mennyt.
Huomenna vielä testataan tulevan käyttäjän päälläkin.
Kangas on kerran kirpparilta ostettua lakana- tms. kangasta. Kanttinauha on söpön vaaleanpunaista ja ostin sen ompelukonekeskus Koivusta, kun poikkesin siellä yksi päivä. 20 metriä maksoi muistaakseni 7 e luokkaa.
Kanttinauhaan ei tule kuin yksi sauma ja sen peitin tuollaisella nauhanpätkällä.
Lähettänyt Hattara klo 22.08 2 kommenttia
Kun oikeen ottaa pannuun, niin on hyvä tehdä jotain jossa saa ajatella ihan muuta.
Jos esim. unohtaa vetävänsä peräkärryä ja peruuttaa sen linkkuun auton kylkeen, niin voi vaikka ommella farkuista hameen.
Kuvat on aamulla kiireessä napsastu. Neiti piikkinen 5 vee ihmetteli miten farkuista saa hameen. Ja asia piti moneen kertaan selvittää.
Harmikseni muistin (farkut pätkittyäni), että ne oli siskolta lainassa ja piti palauttaa aikanaan hänen nuoremmalle tyttärelleen. Noh. täytyy säästää tilalle jotain muita farkkuja ja palauttaa tämä hamosena. Onneksi sisko ei hermostunut. Ehkä oliskin vaan pitäny mennä tuijottaan telkkaria.
Lähettänyt Hattara klo 22.03 2 kommenttia
perjantai 4. kesäkuuta 2010
Olen asunut eilisillan ja tämän illan keittiössä valmistelemassa pikkuveljen yo-kakkuja. Silti piti päästä vielä edes pikkasen ompelemaan rupeaman jälkeen.
Ompelupöydällä "lojui pala skootterikangasta (Eurokankaan löytöjä) ja surauttelin siitä nopeasti neiti piikkiselle hameen. Helmaan laitoin ihanaa pallokuosisen frillan. Helmaan en ommellut käännettä, vaan surauttelin sen saumurin rullapäärmeellä.
Ja vyötärö ihan vaan kuminauhalla. Kuminauha on 5 cm lyhyempi, kuin käyttäjän vyötärönmitta.
Lähettänyt Hattara klo 22.41 1 kommenttia
Uudemmat tekstit Vanhemmat tekstit Etusivu
Blog Design by Gisele Jaquenod.